**Мектеп-халықтың рухани бесігі,**

**ал мектеп тарихы гүлдену жолының қалыптасуы.**

**Әр мектептің өз тағдыры, өз тарихы бар....**

**№ 36 қазақ орта мектебі – Қазақстан тәуелсіздігі жарияланған алғашқы жылдарда ашылған қазақ мектептерінің бірі. Мектеп есігін  оқушыларға 1992 жылы қыркүйекте ашты. Содан бері 30 жылдан аса  тарихы бар мектеп жас ұрпаққа сапалы білім, саналы тәрбие беруде. «Өткеніміз-өнеге, күткеніміз-келешек» дегендей жас ұрпақтың жүрегіне ыстық сағыныш ұялатып, білім мен тәрбие нұрын таратумен келе жатқан білім ұясы.**

**Мектеп ашылғаннан осы уақытқа дейін мектепті басқарған мектеп басшылары :**

**Уали Тлектесұлы Бегимов-1992-1994 жж, Райса Сүлейменқызы Танатова-1994-1998 жж, Сара Алмуратовна Кыстаубаева-1998-2005 жж ,Шайзада Уринбасаровна Ахметова-2005-2010 жж , Гульшара Кабильшаевна Булатова-2010-2015 жж ,Ардақ Сырымұлы Назиков-2015-2022 жж 2022 жылдан мектеп ұжымын Сарин Бауыржан Утеумагамбетович басқарып келеді.**

**Қазіргі  заман талабына сай, жан-жақты дамыған, қоғамға бейім  оқушы дайындау мақсатында мектеп ұжымы аянбай еңбек етіп келеді. Ұстаздардың уақытпен санаспай  жасаған еңбегі арқасында  оқушылар жоғары білім көрсетіп, қалалық, облыстық, республикалық білім сайыстарында жүлделі орындар иеленуде. Мектепті «Алтын белгімен» «Үздік аттестатпен» аяктаған оқушылар саны өсуде. Мектеп түлектері елімізде, тіпті шетелдерде сан салалы мамандық иелері болып еңбек етуде.**

**Мектепте облыс әкімінің «Үздік облыс мұғалімі» грантын иеленген   Карибаева Калдыгул Акдаулетовна-директордың оқу ісі жөніндегі орынбасары, тарих пәні, Салекина Рауза Мукановна-директордың тәрбие ісі жөніндегі орынбасары, технология пәні, Шауленова Гулнар Салыковна- география пәні, Каирова Гулмира Бердигалиевна-бастауыш класс пәні, Туткушева Куляш Исаиновна-орыс тілі мен әдебиеті пәні, Уликова Камила Болатовна биология пәні мұғалімдері жұмыс жасайды.**

**2009 жылы «Облыстың  үздік жалпы білім беретін мектебі» байқауына қатысып, облыс әкімінің  грантын иеленсе, 2010-2011 жылы облыстық «Ауылдың гүлденуі-Қазақстанның гүлденуі» жастар марафон-эстафетасында «Ең үздік жалпы білім беретін мектеп» номинациясы  бойынша автокөлік иеленді. 2011-2012 оқу жылы Ақтөбе қаласы мектептер арасында білім беру сапалық нәтижелер көрсеткіштері бойынша І орын, қалалық «Жарқын болашаққа-жаңа істермен» балалар ұйымдарына арналған бағдарлама жұмыстарының қорытындысы бойынша мектеп жүлделі 1-орынға шықты. 2012-2013 оқу жылында «Алтын белгі» және «Үздік аттестат» қорытындысы бойынша 2-орын, Халықаралық экология және инженерия ғылым академиясы ұйымдастыруымен өткен байқауда «Ең үлгілі мектеп» кубогының иегері. «Шәкіртсіз ұстаз тұл» дегендей спорт саласында биік белестерді бағындырып, мектептің, қаланың, облыстың абыройын асқақтатқан шәкірттеріміз қазіргі күні волейболдан республикалық жарыстарда жеңімпаз атанып жүр. Информатика, биология, көркемеңбек пәндерінен Айнур Үсенқызы Денгилбаева, Марал Бекболатқызы Балданова, Калила Көпжасаровна Райымкулова қалалық шебер класс және шеберхана жүргізіп келеді.**

**Қазіргі таңда мектепте 1231 оқушы білім алуда. 52 класс комплекті, 3 мектепалды даярлық сыныбы бар. Биылғы 2023 - 2024 оқу жылында мектебімізде 109 педагог, оның ішінде 93 пән мұғалімі, педагог-психолог-2, әлеуметтік педагог-1, тәлімгер -1, ұзартылған күн тобы /көлікпен тасымалдау тәрбиешілері/-5, қосымша білім беру маманы-3, мектепалды сыныбы -3, логопед-1. 93 пән мұғалімі - жоғары білімді-81/87,2%, магистр-6/ 6,4%, арнаулы орта білімді -6 /6,4%**

**Бастауыш сыныптарға 43 пән мұғалімі сабақ береді, (24 класс комплекті, 2 педагог вариатив, 1 үйден оқыту, 3 орыс тілі, 4 информатик, 2 ағылшын, 7 денешынықтыру) педагог-зерттеуші-10/23,2%, педагог сарапшы-4/9%, педагог-модератор-18/42 %, педагог-11/26% , жалпы сапалық құрамы- 32,5%;**

**Негізгі және орта білім беретін сыныптарда педагог саны – 57. Оның ішінде біліктілік санаттары бойынша педагог-зерттеуші – 11/19%, педагог-сарапшы – 15/26%, педагог-модератор-22/39%, педагог-9/16%. Сапалық құрамы – 45,6%.**